Terwyl gesprekke tussen die polisie se bestuur en die Suid-Afrikaanse Polisie-unie (Sapu) by die Kommissie vir Versoening, Bemiddeling en Arbitrasie (KVBA) voortduur om ŉ skikking vir die 10111-staking te vind, het die DA ŉ besoek by die inbelsentrumhoofkantoor afgelê om ŉ beter prentjie oor die werksomstandighede daar te kry.
“Die huidige minister van polisie, Fikile Mbalula, kan nie beweer hy is geskok oor die nuus oor die dreigende staking nie, want operateurs het reeds verlede week en laas maand gewys hulle is ernstig daaroor om te staak.”